text: Учора, 20 ліпеня, памерла Эльжбэта Радзівіл (у замужжы Тамашэўска). Пра тое паведаміў яе сваяк Мацей Радзівіл. Эльжбэце было за 100 гадоў, перадае Наша Ніва.
  Эльжбэта Радзівіл у Ружанах, што належалі Сапегам
  Эльжбэта — дачка перадапошняга гаспадара Нясвіжскага замка Альбрэхта Радзівіла і англічанкі Дораці Паркер Дзікан. Яна з’явілася на свет ў Лондане ў 1917 годзе: туды бацька адправіў нараджаць яе маці, бо здарылася рэвалюцыя.
  Шлюб яе бацькоў быў нядоўгім. Таму Эльжбета жыла з маці ў Парыжы, а на вакацыях ездзіла да бацькі ў Нясвіж. Апошні раз перад вайной — у 1935 годзе, калі Альбрэхт памёр.
  Наступны раз Эльжбэта змагла трапіць у родныя мясціны ў 1993-м, калі Беларусь вярнула сабе незалежнасць.
  Але больш шырока ў СМІ асвятляўся яе візіт у 2009 годзе, калі князёўна наведала Беларусь разам з іншымі прадстаўнікамі роду Радзівілаў. Тады Эльжбэце было 93 гады. Падчас яго Радзівілы завіталі ў Нацыянальны гістарычны архіў, Нацыянальную бібліятэку, Нацыянальны мастацкі музей, а таксама ў населеныя пункты, якімі калісьці валодалі: Нясвіж, Мір, Паланечку і Ішкалдзь.
  Эльжбэта Радзівіл з бацькам у Нясвіжы
  «Гэта вялікая ганьба, што вы ў Беларусі не гаворыце па‑беларуску... Я адмыслова прыслухоўваюся ўжо колькі дзён... Ведаеце, калі б нас не пагналі адсюль у 1939‑м, я сёння размаўляла б па‑беларуску. Бо мой бацька з нясвіжцамі размаўляў выключна па‑беларуску», — казала яна падчас візіту.
  У розныя часы жыла ў Швейцарыі, Партугалі, Англіі, шмат гадоў у Францыі. У апошнія гады — у Варшаве.
  «У мяне адна прафесія — хатняя гаспадыня. Гэта ненармальна, калі жанчыны працуюць. Значыць, у сям’і не ўсё ў парадку. Жанчыны, асабліва з сям’і Радзівілаў, не павінны працаваць», — казала Эльжбэта ў адным з інтэрв’ю.
  Яна з’яўлялася захавальніцай памяці рода Радзівілаў і шмат падказвала рэстаўратам, як выглядаў замак у часы яе дзяцінства.
  Наша Ніва
  Апошняе ў рубрыцы:
  Грамадства
  Цмок: медытацыя на пазбаўленне ад абмежавальных установак
  Цмок у традыцыйнай карціне свету беларусаў — хтанічны вобраз, які ўвасабляе цэласны, яшчэ непадзелены першасвет....
  Грамадства Музыка
  «Самая цудоўная са страт — гэта страта самашкадавання». Света Бень прэзентавала песню з новага альбома
  Беларуская актрыса, спявачка і паэтка Света Бень («Серебряная свадьба») апублікавала ў сваіх сацсетках песню з новага...
  Грамадства
  Мастака Алеся Пушкіна этапавалі ў гродзенскую турму
  22 лістапада мастака Алеся Пушкіна перавялі ў гродзенскую турму № 1 на строгі рэжым, паведамляюць праваабаронцы. Нагадаем,...
  Грамадства
  Дарыце каханне, аптымізм, надзею і веру ў цуд. Карысныя парады, як правільна выбраць падарунак
  Мы гаворым Новы год і маем на ўвазе асаблівую атмасферу, пах ігліцы і мандарынаў, і, вядома, падарункі. Пра што...
  Апошнія навіны
  Грамадства
  Цмок: медытацыя на пазбаўленне ад абмежавальных установак
  Грамадства Музыка
  «Самая цудоўная са страт — гэта страта самашкадавання». Света Бень прэзентавала песню з новага альбома